
รายงานการประชุมสภาองค์การบริหารส่วนตำบลตลิ่งชัน
สมัยวิสามัญ  สมัยที่ 1  ครั้งที่  1  ประจำปี  พ.ศ. 2564
วันที่  27  เดือน กันยายน  พ.ศ.  2564
ณ  ห้องประชุมสภาองค์การบริหารส่วนตำบลตลิ่งชัน
.............................................
เปิดประชุม  เวลา  09.00  น.

	เมื่อที่ประชุมพร้อม นายสุรพล ประชุม ประธานสภาองค์การบริหารส่วนตำบลตลิ่งชัน  ได้ดำเนินการประชุม ตามระเบียบวาระดังนี้
ระเบียบวาระที่  1		เรื่องที่ประธานแจ้งให้ที่ประชุมทราบ
· ไม่มี
ระเบียบวาระที่ 2			เรื่องรับรองรายงานการประชุมสภาองค์การบริหารส่วนตำบลตลิ่งชัน สมัย
				สามัญ สมัยที่ 3 ครั้งที่ 2 ประจำปี	พ.ศ.2564 วันที่ 27 เดือนสิงหาคม 2564
มติที่ประชุม			- ที่ประชุมมีมติรับรอง

ระเบียบวาระที่ 3			กระทู้ถาม
				- ไม่มี-
ระเบียบวาระที่ 4			เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว
				- ไม่มี-
ระเบียบวาระที่ 5			เรื่องที่เสนอใหม่
5.1 ญัตติพิจารณาให้ความเห็นชอบในการอนุญาตเข้าทำประโยชน์หรืออยู่อาศัยในเขตป่าสงวนแห่งชาติ เพื่อจัดที่ดินทำกินให้ชุมชนตามนโยบายรัฐบาล(ป่าสงวนแห่งชาติป่าเขานัน)
ประธาน				- ขอเชิญนายกองค์การบริหารส่วนตำบลตลิ่งชัน ได้เสนอรายละเอียดเพื่อให้สภาฯ พิจารณาครับ
นายชัยวุฒิ แก้วอย่างดี		- จังหวัดนครศรีธรรมราช ส่งสำเนาคำสั่งจังหวัดนครศรีธรรมราช 
				ที่ 2769/2564  เรื่องให้เจ้าหน้าที่ออกไปทำการตรวจสภาพป่า ขออนุญาตเข้าทำประโยชน์หรืออยู่อาศัยภายในเขตป่าสงวนแห่งชาติ ตามาตรา 16 แห่งพระราชบัญญัติป่าสงวนแห่งชาติ พ.ศ.2507 และที่แก้ไขเพิ่มเติมประจำปีงบประมาณ พ.ศ.2564 และให้นายอำเภอท้องที่ที่มีป่านั้นตั้งอยู่ ประสานแจ้งให้องค์การบริหารส่วนตำบลที่เป็นที่ตั้งของป่าสงวนแห่งชาติ ซึ่งมีโครงการจัดที่ดินทำกินให้ชุมชนตามนโยบายรัฐบาล จัดประชุมสภาองค์การบริหารส่วนตำบลเพื่อพิจารณาให้ความเห็นในการอนุญาตเข้าทำประโยชน์หรืออยู่อาศัยภายในเขตป่าสงวนแห่งชาติ เพื่อจัดที่ดินทำกินให้ชุมชนตามนโยบายรัฐบาล ทั้งนี้เพื่อเป็นหลักฐานประกอบในการขออนุญาตตามระเบียบคณะกรรมการพิจารณาการใช้ประโยชน์ในเขตป่าสงวนแห่งชาติ ว่าด้วยหลักเกณฑ์ วิธีการ และเงื่อนไขการอนุญาตให้เข้าทำประโยชน์หรืออยู่อาศัยในเขตป่าสงวนแห่งชาติ พ.ศ.2563
					ตามมติที่ประชุมคณะอนุกรรมการนโยบายที่ดินจังหวัดนครศรีธรรมราช(คทช.จังหวัด) ครั้งที่ 1/2564 เมื่อวันที่ 15 มีนาคม 2564 ระเบียบวาระที่ 4.2 พิจารณาให้ความเห็นชอบพื้นที่ป่าสงวนแห่งชาติที่ได้จัดทำ Action Plan ตามที่กรมป่าไม้กำหนด จำนวน 17 พื้นที่ และป่าสงวนแห่งชาติป่าเขานัน ท้องที่ตำบลนบพิตำ อำเภอนบพิตำ และตำบลตลิ่งชัน อำเภอท่าศาลา จังหวัดนครศรีธรรมราช เนื้อที่ 3,845 ไร่ 3 งาน 28 ตารางวา เป็นพื้นที่ในเขตป่าสงวนแห่งชาติที่ได้จัดทำ Action Plan ตามที่กรมป่าไม้กำหนดใน 17 พื้นที่ดังกล่าว
					ดังนั้น จึงขอให้สภาฯ ได้พิจารณาให้ความเห็นชอบในการอนุญาตเข้าทำประโยชน์หรืออยู่อาศัยภายในเขตป่าสงวนแห่งชาติ ป่าเขานัน พื้นที่ตำบลตลิ่งชัน อำเภอท่าศาลา ต่อไป
				- สมาชิกสภา อบต.ท่านใดจะอภิปรายหรือสอบถามรายละเอียดเพิ่มเติมขอเชิญครับ
ที่ประชุม			- ที่ประชุมไม่มีผู้อภิปราย
ประธาน				- ถ้าไม่มีผู้อภิปรายผมขอมติที่ประชุมด้วยครับว่าจะเห็นชอบในการอนุญาตเข้าทำประโยชน์หรืออยู่อาศัยภายในเขตป่าสงวนแห่งชาติป่าเขานันหรือไม่
มติที่ประชุม			- ที่ประชุมมีมติดังนี้
					- มติเห็นชอบ	12	เสียง
					- มติไม่เห็นชอบ	-	เสียง
					- งดออกเสียง	1	คน
					- ขาดประชุม	3	คน
				(ขณะขอมติที่ประชุมมีสมาชิกสภา อบต.อยู่ในที่ประชุม 13 คน)
 
ระเบียบวาระที่ 	6		เรื่องอื่น ๆ 
· ไม่มี

ปิดประชุม เวลา 10.00 น.


จดบันทึกการประชุม
 อภิรักษ์  ไพบูลย์
                  (นายอภิรักษ์  ไพบูลย์)
         เลขานุการสภาองค์การบริหารส่วนตำบลตลิ่งชัน


รับรองรายงานการประชุม
สุรพล  ประชุม
(นายสุรพล  ประชุม)
ประธานสภาองค์การบริหารส่วนตำบลตลิ่งชัน

